Χταπόδι μακαρονάδα
Ο συνδυασμός χταπόδι με μακαρόνια είναι ένα από τα πιο νόστιμα και κλασικά πιάτα τη περίοδο της νηστείας, μπορείτε να χρησιμοποιήσετε όλων των ειδών ζυμαρικά.
1 χταπόδι περίπου 1 κιλό, 1 κιλό ξερά κρεμμύδια, σε φέτες, 3 σκελίδες σκόρδου, ψιλοκομμένες, 1/2 φλιτζ. τσαγιού λάδι, 1 κρασοπότηρο λευκό, ξηρό κρασί, 1 ποτήρι πολτός ντομάτας, 1 ξυλάκι κανέλα, 3 - 4 γαρίφαλα, μπόλικο μαύρο πιπέρι, 1/2 κιλό μακαρόνια
Καθαρίζουμε το χταπόδι αφαιρώντας το στόμα που βρίσκεται στη συμβολή των πλοκαμιών, καθώς και το περιεχόμενο της σακούλας. Το πλένουμε πάρα πολύ καλά και το κόβουμε σε μεσαίου μεγέθους κομμάτια. Το βάζουμε στην κατσαρόλα μαζί με τα κρεμμύδια και τα σκόρδα, σκεπάζουμε και μαγειρεύουμε σε χαμηλή φωτιά. Όλα τα υλικά θα αφήσουν τα υγρά τους, το χταπόδι το κόκκινο ζουμί του και στη συνέχεια θα εξατμιστούν.Όταν στεγνώσουν, ρίχνουμε το λάδι και τα τσιγαρίζουμε λίγο. Τα σβήνουμε με το κρασί. Όταν εξατμιστεί, προσθέτουμε την ντομάτα, την κανέλα, τα γαρίφαλα και μπόλικο πιπέρι.Αφήνουμε το φαγητό να βράσει και να μαλακώσει εντελώς το χταπόδι και να γίνει πηχτή η σάλτσα. Βράζουμε χωριστά τα μακαρόνια, τα στραγγίζουμε και τα ρίχνουμε στην κατσαρόλα με το χταπόδι και τη σάλτσα.Ανακατεύουμε και σερβίρουμε τα μακαρόνια με το χταπόδι.
Ζυμαρικά,Χταπόδι,Νηστίσιμα